ⴰⵡⵡⵓⵔ:ⵟⴰⵏⵊⴰ ⵜⵉⵟⵟⴰⵡⵉⵏ ⵍⵃⵓⵙⵉⵎⴰ/ⴰⵎⴳⵔⴰⴷ ⵓⴼⵔⵉⵏ

ⵔⵔⵉⴼ ⵏⵉⵖ ⴰⵔⵔⵉⴼ ⴷ ⵜⴰⵎⵏⴰⴹⵜ ⴷⵉ ⵓⴳⴰⴼⴰ ⵏ ⵎⵓⵔⴰⴽⵓⵛ, ⵜⵙⵙⴰⵊⵊⴰ ⵅⴼ ⵢⵉⵍⵍ ⴰⴳⵔⴰⴽⴰⵍ, ⵣⴷⴷⵖⵏ ⴷⵉⵙ ⴳⵔ 3 ⴰⵔ 5 ⵎⵍⵢⵓⵏ ⵏ ⵉⵎⵣⴷⴰⵖ. ⵜⴰⵎⵓⵔⵜ ⵏ ⴰⵔⵉⴼ ⵍⵍⴰⵏ ⴷⵉⵙ ⵉⴷⵓⵔⴰⵔ,ⴷ ⵉⵣⴰⵖⴰⵔⵏ, ⴷ ⵢⵉⴼⵜⵉⵙⵏ ⵅⴼ ⵢⵉⵍⵍ ⴰⴳⵔⴰⴽⴰⵍ. ⵉⴷⵓⵔⴰⵔ ⴷ ⵜⵎⵓⵔⵜ ⵏ ⴰⵔⵉⴼ ⵙⵙⵏⵜⴰ ⵙⴳ ⵉⵅⴼ ⵏ ⵙⴱⴰⵔⵜⵉⵍ (Cape Spartel) ⴷ ⵜⴰⵏⵊⴰ ⴷⵉ ⵓⵜⴰⵔⴰⵎ ⴰⵔ ⵉⵅⴼ ⵉⴽⴱⴷⴰⵏⵏ (Ras Kebdana) ⴷ ⵢⵉⵖⵥⵔ ⴰⵎⵍⵡⵉ (Meřwect) ⴳ ⵓⴳⵎⵓⴹ, ⵙⴳ ⵉⵍⵍ ⴰⴳⵔⴰⴽⴰⵍ ⴷⵉ ⵓⴳⴰⴼⴰ ⴰⵔ ⵉⵖⵥⵔ ⵏ ⵓⵔⵖⴰ ⴷⴳ ⵡⴰⵏⵥⵓⵍ. ⵙⴳ ⵉⵖⵔⵎⴰⵏ ⵉⵎⵇⵇⵔⴰⵏⵏ ⵉⵍⵍⴰⵏ ⴷⵉ ⵜⵎⵏⴰⴹⵜ ⵏ ⴰⵔⵉⴼ ⴰⵎⵇⵇⵔⴰⵏ ⵖⵔ ⵏⵖ: ⵏⵏⴰⴹⵓⵔ, ⵍⵃⵓⵙⵉⵎⴰ, ⵜⴰⵏⵊⴰ, ⵜⵉⵟⵟⴰⵡⵉⵏ, ⴰⵛⵛⴰⵡⵏ, ⴱⵔⴽⴰⵏ, ⵜⴰⵣⴰ, ⵜⴰⵔⴳⵉⵙⵜ, ⴰⵣⵖⵏⵖⴰⵏ, ⵙⵕⵡⴰⵏ, ⵎⵉⴹⴰⵔ, ⵣⴰⵢⵢⵓ, ⴰⵄⴰⵔⵡⵉ, ⴷⴷⵔⵉⵡⵛ, ⴰⵢⵜ ⴱⵓⵄⵢⵢⴰⵛ, ⵉⵎⵣⵓⵔⵏ, ⵍⵄⵔⴰⵢⵛ, ⴰⵊⴷⵉⵔ, ⵜⴰⵡⵔⵉⵔⵜ, ⴼⵏⵉⴷⵇ, ⴷ ⵍⵊⴱⵀⴰ. ⵉⴷⵓⵔⴰⵔ ⵏ ⴰⵔⵉⴼ ⵓⴷⵙⵏ ⵉⴷⵓⵔⴰⵔ ⵏ “Cordillera Bética” ⴷⵉ ⵙⴱⴰⵏⵢⴰ. ⵉⴷⵓⵔⴰⵔ ⵏ ⴰⵔⵉⴼ ⵓⴷⵙⵏ ⵎⴰⵛⴰ ⵓⵔ ⵇⵇⵉⵏⵏ ⵛⴰ ⵖⵔ ⵉⴷⵓⵔⴰⵔ ⵏ ⵡⴰⵜⵍⴰⵙ. ⵊⴰⵔ ⴰⵙⵏ ⵜⵍⵍⴰ ⵜⴰⵣⴰ. ⵎⴰⵛⵉ ⵎⴰⵔⵔⴰ ⵉⵎⵣⴷⴰⵖ ⵏ ⵜⵎⵏⴰⴹⵜ ⵏ ⴰⵔⵉⴼ ⴰⵎⵇⵇⵔⴰⵏ ⵙⵙⴰⵡⴰⵍⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ. ⵉⵎⵣⴷⴰⵖ ⵏ ⵜⴰⵏⵊⴰ ⴷ ⵜⵉⵟⵟⴰⵡⵉⵏ ⵇⵇⴰⵔⵏ ⵉ ⵢⵉⵅⴼ ⵏⵏⵙⵏ “ⵊⴱⴰⵍⴰ” (ⵉⵊⴱⵍⵉⵢⵏ) ⵏⵉⵜⵏⵉ ⵙⵙⴰⵡⴰⵍⵏ ⵜⴰⵄⵕⴰⴱⵜ ⵜⴰⵊⴱⵍⵉⵜ. ⵜⴰⵎⵏⴰⴹⵜ ⵏ “ⵊⴱⴰⵍⴰ” ⴷ ⵜⴰⴼⵓⵍⵜ ⵣⵉ ⵜⵎⵏⴰⴹⵜ ⵏ ⴰⵔⵉⴼ ⴰⵎⵇⵇⵔⴰⵏ. ⵉⵡⴷⴰⵏ ⵉⵙⵙⴰⵡⴰⵍⵏ ⵜⵎⴰⵣⵉⵖⵜ ⴷⵉ ⴰⵔⵉⴼ ⵇⵇⴰⵔⵏ ⵉ ⵢⵉⵅⴼ ⵏⵏⵙⵏ “ⵉⵎⴰⵣⵉⵖⵏ” ⵏⵉⵖ “ⵉⵔⵉⴼⵉⵢⵏ”, ⵜⵓⵜⵍⴰⵢⵜ ⵏⵙⵏ ⵇⵇⴰⵔⵏ ⴰⵙ ⵍⴱⴷⴰ “ⵜⴰⵎⴰⵣⵉⵖⵜ” ⵎⴰⵛⵉ "ⵜⴰⵔⵉⴼⵉⵜ". ⵉⵡⴷⴰⵏ ⵏ ⴱⵔⵔⴰ ⵉ ⴰⵔⵉⴼ ⴷ ⵏⵉⵜⵏⵉ ⵉⵙⵙⵇⴷⴰⵛⵏ ⵜⴰⵡⴰⵍⵜ ⵏ “ⵜⴰⵔⵉⴼⵉⵜ” (ⵉ ⵜⵓⵜⵍⴰⵢⵜ), ⵎⴰⵛⵉ ⴷ ⵉⵔⵉⴼⵉⵢⵏ ⵙ ⵉⵎⴰⵏⵜ ⵏⵙⵏ.
 ⵖⵔ ⵓⴳⴳⴰⵔ ...